3.การประกอบธุรกิจของแต่ละสายผลิตภัณฑ์

  (1) ลักษณะของผลิตภัณฑ์หรือบริการ

โรงพยาบาลนนทเวช เป็นโรงพยาบาลขนาด 208 เตียง
ให้บริการรักษาพยาบาลครบทุกสาขาโดยคณะแพทย์ผู้เชี่ยวชาญ พร้อมทั้งอุปกรณ์การรักษาที่ทันสมัย
ครบวงจร เปิดให้บริการทั้งผู้ป่วยนอกผู้ป่วยในตลอด 24 ชั่วโมง
โดยมีการจัดตั้งศูนย์และคลินิกรักษาโรคเฉพาะระบบ
ด้วยแพทย์ผู้เชี่ยวชาญเฉพาะโรคและบริการหลักต่างๆดังต่อไปนี้

1.1 ผู้ป่วยนอก ประกอบด้วย

+---------------------------------+------------------------------------+
| 1.  ศูนย์หัวใจ                     | 2.  ศูนย์ระบบทางเดินหายใจ             |
+---------------------------------+------------------------------------+
| 3.  ศูนย์ระบบทางเดินอาหารและตับ     | 4.  ศูนย์เบาหวาน                     |
+---------------------------------+------------------------------------+
| 5.  ศูนย์ส่งเสริมสุขภาพ              | 6.  ศูนย์สูตินรีเวช                     |
+---------------------------------+------------------------------------+
| 7.  ศูนย์กระดูกและข้อเฉพาะทาง       | 8.  ศูนย์ผ่าตัดผ่านกล้อง                 |
+---------------------------------+------------------------------------+
| 9.  ศูนย์ความงามและศัลยกรรมพลาสติก  | 10. ศูนย์กุมารเวชและพัฒนาการเด็ก        |
+---------------------------------+------------------------------------+
| 11. ศูนย์ทันตกรรมปลอดเชื้อ           | 12. ศูนย์เอกซเรย์คอมพิวเตอร์ความเร็วสูง   |
+---------------------------------+------------------------------------+
| 13. คลินิกหู คอ จมูก                | 14. คลินิกโรคไตและไตเทียม             |
+---------------------------------+------------------------------------+
| 1                               | 16. คลินิกมะเร็ง                      |
| 5. คลินิกศัลยกรรมกระดูกสันหลังผ่านกล้อง |                                    |
+---------------------------------+------------------------------------+
| 17. คลินิกตา                      | 18. คลินิกภูมิแพ้                       |
+---------------------------------+------------------------------------+
| 19. คลินิกเต้านม                   | 20. คลินิกเวชศาสตร์ฟื้นฟู (Rehab)        |
+---------------------------------+------------------------------------+
| 21. คลินิกจิตเวช                   | 22. คลินิกโรคติดเชื้อ                   |
+---------------------------------+------------------------------------+
| 23. คลินิกศัลยกรรมทางเดินปัสสาวะ     | 24. คลินิกผู้สูงอายุ                     |
+---------------------------------+------------------------------------+
| 25. คลินิกศัลยกรรมเฉพาะทาง         | 26.                                |
|                                 | คลินิกโรคทางระบบประสาทและศัลยกรรมสมอง |
+---------------------------------+------------------------------------+
| 27. คลินิกอายุรกรรม                |                                    |
+---------------------------------+------------------------------------+

นอกจากนี้ทางโรงพยาบาลยังมีบริการต่างๆ ที่ครบวงจร ภายในแต่ละศูนย์ และ
คลินิกเชี่ยวชาญเฉพาะทาง

  1.2 ผู้ป่วยใน ประกอบด้วยห้องพักประเภทต่างๆ ดังนี้

  - ห้องคลอด - ห้องผ่าตัด

- ห้อง ICU , CCU , NICU - ห้องคู่

- ห้องเดี่ยว - ห้องDeluxe

- ห้อง V.I.P. - ห้องทารกแรกเกิด

  (2) การตลาดและภาวการณ์แข่งขัน

(ก) นโยบายและลักษณะการตลาดของผลิตภัณฑ์หรือบริการ

  (1) กลยุทธ์ทางการตลาด

  (ก) นโยบายการตลาด

เน้นการตลาดเชิงรุก การสร้างแบรนด์และการบริหารความสัมพันธ์กับลูกค้า (CRM)
เฉพาะกลุ่มและบุคคลเพิ่มมากขึ้น โดยผ่านการจัดกิจกรรมต่างๆเพื่อส่งเสริมการตลาด
ทั้งภายในและภายนอก ตลอดจนการผลิตสื่อสิ่งพิมพ์ต่างๆ เพื่อเป็นการสื่อสารและให้ข้อมูลแก่ลูกค้า
นอกจากนี้ทางโรงพยาบาลยังให้ความสำคัญกับโครงการส่งเสริมสุขภาพแบบองค์รวม Health
Promotion เป็นการช่วยส่งเสริมให้ผู้ป่วยได้มีคุณภาพชีวิตที่ดีขึ้น

  (ข) นโยบายด้านพัฒนาบริการและคุณภาพการรักษา

มีจุดประสงค์เพื่อพัฒนาศูนย์การแพทย์และคลินิกเฉพาะทาง ( Excellent Center)
เน้นการสรรหาและพัฒนาบุคลากรผู้เชี่ยวชาญการรักษาเฉพาะทางในแต่ละสาขา
พร้อมทั้งมีการนำเทคโนโลยีทางการแพทย์ที่ทันสมัย

มีประสิทธิภาพสูงมาให้บริการ โดยทีมบุคลากรที่มีความรู้ความสามารถและประสบการณ์

  (ค) นโยบายพัฒนาคุณภาพการให้บริการ

มุ่งเน้นการพัฒนาคุณภาพทางการรักษาพยาบาล และปรับปรุงกระบวนการให้บริการผู้ป่วยสนับสนุน

การให้บริการให้มีมาตรฐานสากลอย่างต่อเนื่อง
โดยการสร้างความพึงพอใจให้กับลูกค้าสูงสุดด้วยบริการที่สะดวกและรวดเร็ว โดยการทำการสำรวจ
และพัฒนาเพิ่มความพึงพอใจของลูกค้า
การใช้ระบบสารสนเทศที่ทันสมัยเข้ามาช่วยเสริมทางด้านคุณภาพการให้บริการ
และการบริหารจัดการ

(2) การจัดจำหน่ายและช่องทางการจำหน่าย

บริษัทแบ่งการให้บริการเป็นส่วนที่ให้บริการภายในโรงพยาบาล ได้แก่ การให้บริการผู้ป่วยนอก -
ผู้ป่วยใน และส่วนที่ให้บริการภายนอกโรงพยาบาล ได้แก่ การให้บริการตรวจสุขภาพนอกสถานที่
การจัดแพทย์พยาบาลประจำโรงงาน การให้บริการรถเอกซเรย์เคลื่อนที่
การให้บริการรถพยาบาลเป็นต้น โดยแบ่งกลุ่มลูกค้าทั่วไป และลูกค้าที่มีสัญญาให้บริการ
(ลูกค้าบริษัทคู่สัญญา และลูกค้าบริษัทประกัน) มีสัดส่วนการให้บริการดังนี้

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

  ----------------------------------- ---------- -------- ---------- -------- ---------- --------
                                      2551       %        2550       %        2549       %

  รายได้จากบริษัทที่ทำสัญญากับทางโรงพยาบาล   339.52     26.54    300.31     26.29    239.97     23.68

  รายได้จากลูกค้าทั่วไป                    939.80     73.46    841.91     73.71    773.25     76.32

  รายได้รวม                            1,279.32   100.00   1,142.22   100.00   1,013.22   100.00
  ----------------------------------- ---------- -------- ---------- -------- ---------- --------

(3) ลักษณะลูกค้า

จำแนกเป็น 2 ประเภท ดังนี้

+----------------------------------+-----------------------------------+
| 1.ลูกค้าทั่วไป                       | คือ กลุ่มลูกค้าที่เข้ามารับบริการรักษาพยาบาล |
|                                  | หรือต                              |
|                                  | รวจสุขภาพโดยรับผิดชอบค่าใช้จ่ายด้วยตนเอง |
+----------------------------------+-----------------------------------+
| 2.ลูกค้าที่มีสัญญาให้บริการ              | คือ                                |
|                                  | กลุ่มลูกค้าที่มีสัญญาตรวจสุขภาพพ           |
| 2.1 ลูกค้าบริษัทคู่สัญญา                | นักงานหรือสัญญารักษาพยาบาลกับโรงพยาบาล |
+----------------------------------+-----------------------------------+
| 2.2 ลูกค้าบริษัทประกัน                | คือ                                |
|                                  | กลุ่มลูกค้าซึ่งท                        |
|                                  | ำสัญญาในรูปแบบประกันสุขภาพหรือประกันชีวิต |
|                                  | ก                                 |
|                                  | ับบริษัทประกันชีวิตโดยค่าใช้จ่ายบริษัทประกันฯ |
|                                  | จะเป็นผู้รับผิดชอบให้ตามเงื่อนไขแห        |
|                                  | ่งสัญญาซึ่งผู้เอาประกันได้ทำไว้กับบริษัทประกัน |
+----------------------------------+-----------------------------------+

( ข ) สภาพการแข่งขันภายในอุตสาหกรรม

1.โครงสร้างอุตสาหกรรม

เนื่องจากการพัฒนาเศรษฐกิจ และสังคมส่งผลให้ประชาชนมีความรู้ความเข้าใจ
และให้ความสำคัญกับการดูแลรักษาสุขภาพเพิ่มขึ้น เพื่อให้เกิดคุณภาพชีวิตที่สูงขึ้น
พฤติกรรมการดูแลสุขภาพเปลี่ยนไป ให้ความสำคัญในเชิงป้องกันดูแลรักษาสุขภาพเพิ่มขึ้น
นอกจากการรักษาพยาบาลเมื่อเจ็บป่วย
ส่งผลให้โรงพยาบาลเอกชนมีโอกาสให้บริการได้ครอบคลุมความต้องการที่เพิ่มสูงขึ้น
และมีโอกาสเติบโตสูงขึ้น ถึงแม้โรงพยาบาลเอกชนจะมีการแข่งขันสูงก็ตาม

2.สถานภาพในการแข่งขัน

โรงพยาบาลนทเวช เปิดให้บริการมากกว่า 27 ปี ให้บริการรักษาพยาบาล และพัฒนาศักยภาพ
เป็นศูนย์รักษา Excellent Center ในสาขาต่างๆ มีทีมงานทั้งแพทย์
และบุคลากรทางการแพทย์ที่มีความเชี่ยวชาญเฉพาะด้านแต่ละสาขา

คู่แข่งของโรงพยาบาล ได้แก่ โรงพยาบาลที่ตั้งอยู่ในบริเวณใกล้เคียงรัศมี 20 กิโลเมตร และ
โรงพยาบาลนอกจากรัศมีดังกล่าวที่ผู้ป่วยเชื่อถือเป็นพิเศษ

ข้อได้เปรียบของบริษัท

1. ทำเลที่ตั้งของบริษัท ตั้งอยู่บนถนนงามวงศ์วาน ซึ่งเป็นศูนย์กลางของชุมชน
มีหมู่บ้านต่างๆที่มีผู้อาศัยอยู่จำนวนมากรายรอบด้วยห้างสรรพสินค้าขนาดใหญ่หลายแห่ง
ใกล้กับสถานที่ราชการ รัฐวิสาหกิจขนาดใหญ่

  2. มุ่งเน้นเป็นศูนย์การรักษาแบบครบวงจร แพทย์ผู้เชี่ยวชาญเฉพาะด้าน
  พร้อมบุคลากรทางการแพทย์

ที่มีความรู้ มีประสบการณ์ พร้อมเครื่องมืออุปกรณ์การแพทย์ที่ทันสมัย

  3. ด้านภาพลักษณ์ บริษัทเปิดให้บริการมากกว่า 27 ปี เป็นที่รู้จัก
  และได้รับความไว้วางใจจากประชาชน

และผู้ใช้บริการตลอดมา

  4. ด้านบุคลากร บริษัทเปิดกิจการมานานมีชื่อเสียง และภาพลักษณ์ที่ดี
  และผลการดำเนินงานที่ผ่านมาช่วย

ยืนยันให้เห็นความมั่นคงของบริษัท จึงเป็นโอกาสที่บริษัทจะสามารถคัดเลือกบุคลากรที่มีความรู้
ความสามารถมาทำงานกับบริษัท

ข้อเสียเปรียบของบริษัท

ด้านการจราจร เนื่องจากเป็นแหล่งชุมชน และมีห้างสรรพสินค้าขนาดใหญ่หลายแห่ง
จึงส่งผลในเรื่องการจราจรที่ติดขัด

3.การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจัดจำหน่าย

กำลังการให้บริการเต็มที่และปริมาณการให้บริการจริง

  -------------------------------- ------------ ------------ ------------
                                   2551         2550         2549

  กำลังการให้บริการเต็มที่ (ขณะนี้)                                  

  ผู้ป่วยใน (150 เตียง)                54,750       54,750       54,750

  ผู้ป่วยนอก (2,000 คนต่อวัน)           730,000      730,000      730,000
  -------------------------------- ------------ ------------ ------------

  -------------------------------- ------------ ------------ ------------
                                   2551         2550         2549

  ปริมาณการให้บริการจริง                                         

  ผู้ป่วยใน (เตียง)                    46,724       44,223       44,522

  ผู้ป่วยนอก (คน)                     586,180      550,480      508,935

                                   2551         2550         2549

  การใช้กำลังการให้บริการผู้ป่วยใน                                  

  ผู้ป่วยใน (%)                       85.34        80.77        81.32

  ผู้ป่วยนอก (%)                      80.30        75.41        69.72
  -------------------------------- ------------ ------------ ------------

การจัดหาวัตถุดิบและผู้จำหน่ายวัตถุดิบ(Suppliers)

วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล (หน่วย : ล้านบาท)

  -------------------------------- ------------ ------------ ------------
                                   2551         2550         2549

  การสั่งซื้อภายในประเทศ               371.33       346.01       309.79

  การสั่งซื้อภายนอกประเทศ              -            -            -

  รวม                              371.33       346.01       309.79
  -------------------------------- ------------ ------------ ------------

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล

4. ปัจจัยภายนอกที่อาจมีผลต่ออุตสาหกรรม

พ.ร.บ. หลักประกันสุขภาพแห่งชาติ ที่รัฐบาลออกเพื่อให้หลักประกันสุขภาพแก่ประชาชน ตาม
สวัสดิการค่ารักษาพยาบาลที่รัฐบาลกำหนด ( โครงการ 30 บาทรักษาทุกโรค )
ซึ่งโรงพยาบาลนนทเวชไม่ได้เข้าร่วมโครงการ หากโครงการเป็นที่ยอมรับของประชาชนมากขึ้น
อาจส่งผลกระทบต่อโรงพยาบาลได้

พ.ร.บ.ประกันสังคม ให้สวัสดิการรักษาพยาบาลกับประชาชน ที่ขึ้นทะเบียนประกันสังคม
ได้เปิดโอกาสให้ผู้ป่วยมีอิสระในการเลือกสถานพยาบาลที่เข้าร่วมโครงการได้ทั้งโรงพยาบาลของรัฐ
และเอกชนหลายแห่ง โดยโรงพยาบาลนนทเวชไม่ได้เข้าร่วมโครงการ

โรงพยาบาลเชื่อว่าทั้งพ.ร.บ. หลักประกันสุขภาพแห่งชาติ และพ.ร.บ.ประกันสังคม
ไม่ส่งผลกระทบต่อโรงพยาบาล
เนื่องจากกลุ่มลูกค้าเป้าหมายของโรงพยาบาลเป็นกลุ่มที่มีรายได้ระดับปานกลางขึ้นไป
และกลุ่มผู้ป่วยยังคงมั่นใจในคุณภาพการรักษาพยาบาลและการให้บริการของโรงพยาบาล
เห็นได้จากจำนวนผู้ใช้บริการที่เพิ่มมากขึ้นในแต่ละปี